system
Răspunde în limba română, în stilul Wikipedia, cat mai corect gramatical.
user
Ce poți spune despre Comuna Blândești, Botoșani?
assistant
Blândești este o comună în județul Botoșani, Moldova, România, formată din satele Blândești (reședința), Cerchejeni și Șoldănești.

Atestare documentară 
5 martie 1638, dar ca vechime se ia data de 4 august 1632 legată de satul Talpa (azi Blândești), dată desprinsă dintr-un zapis de vânzare prin care nepoții popei Lupșe și ai Lupului Coșciug au vândut cu 90 zloți părțile lor de moșie de la Bălușeni. Plata s-a făcut în prezența mai multor martori, printre care și „Dronea ot Blândești”

Așezare 

Comune învecinate: la S Sulița, la N-E Gorbănești iar la V Burlești.

Comuna Blândești este așezată în jumătatea sudică a județului Botoșani de o parte și de alta a șoselei județene nr. 297, precum și în dreapta pârâului Burla; satul Blândești, reședința comunei mai nou înființate este așezat pe partea estică a unui deal cu înclinație mică, numit în "Hârtop" (datorită zonelor denivelate); în parte de est a satului, pe partea stângă a Burlei, se află dealul Gogeasca, iar în partea de vest se află Valea Magă, Dealul Schimbăturii și Dealul Viei; partea satului dinspre S-V se numește Cotul Tuchilați, iar partea dinspre N-V se numește Cotul Florești; câmpia este reprezentată prin Șesul Burlei, teren folosit pentru pășune și fânețe, des inundat primăvara; satul Blândești a aparținut din punct de vedere administrativ până in 1864 Ocolului Târgului, Ținutul Botoșani; din 1864 și până spre sfârșitul sec XIX a aparținut de comuna Gorbănești, ca apoi până în anul 1926 să aparțină de comuna Vânători; în 1926 s-a înființat comuna Blândești, care a ființat astfel până în anul 1968.

Demografie 

Conform recensământului efectuat în 2021, populația comunei Blândești se ridică la 1.640 de locuitori, în scădere față de recensământul anterior din 2011, când fuseseră înregistrați 2.000 de locuitori. Majoritatea locuitorilor sunt români (90,91%), iar pentru 8,96% nu se cunoaște apartenența etnică. Din punct de vedere confesional, majoritatea locuitorilor sunt ortodocși (90,24%), iar pentru 9,09% nu se cunoaște apartenența confesională.

Politică și administrație 
Comuna Blândești este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istoric 
 Vestigii arheologice: epoca fierului (Hallstatt târziu – La Tene timpuriu), începutul epocii migrațiilor (sec. III-IV), feudalismul dezvoltat (a doua jumătate a sec. XIV-XVI).
 Fii de bază ai comunei: Ionică Tăutul (1795-1830) - comis, scriitor, poet, om politic, autor al Constituției „Cărvunarilor”.

Școală și educație 

În Blândești, școala a fost înființată în anul 1889, când și-a început și activitatea. În anul 1983 în cele 4 clase elementare existau 31 elevi. Școala a funcționat timp de 59 de ani numai prin case țărănești, improprii bunului mers al învățământului. Învățătorul Vasile Bălteanu a reușit să construiască o școală cu două săli de clasă, laborator și cancelarie și să o dea în funcțiune în 1949. Datorită creșterii populației școlare s-a construit un al doilea local cu 4 săli de clasă, laborator și cancelarie, în anul 1970.

Statistici 

 Infrastructura economico-socială: cultivarea plantelor și creșterea animalelor – ocupații principale.

Personalități 
 Eugen Mihăescu, sociolog, scriitor, jurnalist, editor

Note 

Blândești